**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr.\_\_\_\_\_\_\_\_\_\_\_\_\_\_\_\_\_\_\_\_**

**PROIECT DE HOTĂRÂRE**

**privind aprobarea proiectului „Memories of Nations – Architectural and Social Heritage of Cooperatives”,** **acronim „MonArch”, a cheltuielilor legate de proiect şi a parteneriatului aferent proiectului**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_, al președintelui Consiliului Județean Satu Mare, anexat prezentului proiect de hotărâre,

raportat la:

* prevederile Ghidului Solicitantului Programului Interreg VI-A România-Ungaria pentru Prioritatea 2, *Cooperare pentru o zonă transfrontalieră mai socială și mai coerentă între România și Ungaria*, obiectivul specific 4.6. *Consolidarea rolului culturii și turismului durabil în dezvoltarea economică, incluziunea socială și inovarea socială*,
* Nota de fundamentare a Muzeului Județean Satu Mare, anexată la Adresa nr. 51/16.01.2024 înregistrată la Registratura Consiliului Județean Satu Mare cu nr. 1523/17.01.2024;

ținând seama de prevederile Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin. (5) lit. d) și alin. 7 lit. a) precum și cele ale art. 182 alin. (4) cu trimitere la art. 139 alin. (3) lit. a) și lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1** Se aprobă proiectul **,,Memories of Nations – Architectural and Social Heritage of Cooperatives,** acronim „MonArch”, și cheltuielile legate de proiect, în vederea finanțării acestuia în cadrul Interreg VI-A România-Ungaria.

**Art.2** **(1)** Se aprobă bugetul proiectului **,,Memories of Nations – Architectural and Social Heritage of Cooperatives”** aferent Muzeului Județean Satu Mare, în valoare de **406.368,00 euro.**

**(2)** Se aprobă cofinanţarea necesară, asigurată din bugetul de venituri și cheltuieli al Muzeului Județean Satu Mare, în valoare de **8.127,36 euro.**

**(3)** Sumele reprezentând cheltuielile neeligibile, neprevăzute și/sau conexe ce pot apărea şi sunt necesare pe durata implementării proiectului **,,Memories of Nations – Architectural and Social Heritage of Cooperatives”,** se vor asigura din bugetul de venituri și cheltuieli al Muzeului Județean Satu Mare.

**Art.3** Se aprobă parteneriatul aferent proiectului **,,Memories of Nations – Architectural and Social Heritage of Cooperatives”**.

**Art.4** Se împuternicește domnul dr. Marta Liviu – Manager al Muzeului Județean Satu Mare, să semneze toate documentele aferente depunerii proiectului **,,Memories of Nations – Architectural and Social Heritage of Cooperatives”**.

**Art.5** Cu ducerea la îndeplinire a prezentei se încredințează domnul dr. Marta Liviu – Manager al Muzeului Județean Satu Mare, Direcția dezvoltare regională, Direcția economică din cadrul Aparatului de specialitate al Consiliului Județean Satu Mare precum și Muzeul Județean Satu Mare.

**Art.6** Prezenta hotărâre se comunică domnului dr. Marta Liviu – Manager al Muzeului Județean Satu Mare, Direcției dezvoltare regională, Direcției economice din cadrul Aparatului de specialitate al Consiliului Județean Satu Mare, precum și Muzeului Județean Satu Mare.

**Satu Mare, \_\_\_\_\_\_\_\_\_\_\_\_\_\_ 2024**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

**Pataki Csaba Crasnai Mihaela Elena Ana**

Red./Tehn. R.A.L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea proiectului „Memories of Nations – Architectural and Social Heritage of Cooperatives”, acronim „MonArch”, a cheltuielilor legate de proiect şi a parteneriatului aferent proiectului**

Muzeul Județean Satu Mare intenționează depunerea, în parteneriat, a proiectului intitulat **„Memories of Nations – Architectural and Social Heritage of Cooperatives”, acronim „Mon Arch”,** în cadrul Programului INTERREG VI-A România-Ungaria, Prioritatea 2, *Cooperare pentru o zonă transfrontalieră mai socială și mai coerentă între România și Ungaria*, obiectivul specific 4.6. *Consolidarea rolului culturii și turismului durabil în dezvoltarea economică, incluziunea socială și inovarea socială*.

Rolul de partener principal al proiectului, conform înţelegerii dintre parteneri este însuşit de Arhivele Naţionale ale Ungariei, iar Muzeul Județean Satu Mare va avea calitate de partener de proiect.

Proiectul urmărește, conform obiectivului specific formulat prin Ghidul solicitantului atât activităţi cultural-ştiinţifice, cât şi îmbunătăţiri ale unor obiective de turism cultural din judeţul Satu Mare.

Activităţile cultural-ştiinţifice propuse se vor axa pe cercetarea, digitalizarea şi expunerea informaţiilor şi bunurilor patrimoniale legate de memorialistică şi mişcarea cooperativelor ţărăneşti, de stilul de viaţă al păturii mijlocii a ţăranilor din perioada cuprinsă între sfârşitul secolului al XIX-lea şi 1947:

* vor fi digitizate surse privind funcţionarea cooperativelor şi de stilul de viaţă al ţărănimii de pe teritoriul judeţului Satu Mare;
* va fi creată o hartă digitală a fenomenului cooperatist şi autoorganizarea ţărănimii;
* va fi creată o bază de date cu persoane cu rol important în dezvoltarea agriculturii în judeţul Satu Mare;
* vor fi adunate obiecte de patrimoniu relevante;
* vor fi realizate interviuri despre stilul de viaţă specific perioadelor de tranziţie.

Activităţile muzeal-turistice, deci de atragerea vizitatorilor, propuse în cadrul proiectului includ renovarea a două case şi a expoziţiei din ansamblul Complexul Memorial Ady Endre, organizarea de activităţi de pedagogie muzeală şi consolidarea identităţii locale prin redescoperirea exemplelor cooperativelor precomuniste:

* vor fi renovate casa ţărănească şi curia din incinta complexului muzeal;
* vor fi achiziţionate vitrine noi de expoziţie, dispozitive digitale pentru expoziţii şi pedagogie muzeală;
* vor fi create conţinuturi digitale noi pentru expoziţii;
* va fi reorganizată expoziţia din Complexul Memorial Ady Endre;
* va fi organizată o expoziţie itinerară
* va fi organizată o expoziţie nouă intitulată „Cooperativele ţărăneşti şi pătura mijlocie a ţărănimii din Satu Mare în perioada dualistă”.

Valoarea bugetului proiectului aferent Muzeului Județean Satu Mare este de 406.368,00 euro:

- 398.240,64 euro este finanțarea eligibilă solicitată,

- 8.127,36 euro este contribuţia proprie a partenerului reprezentând 2% din valoarea bugetului proiectului aferent Muzeului Județean Satu Mare.

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**Proiectul de hotărâre privind aprobarea proiectului „Memories of Nations – Architectural and Social Heritage of Cooperatives”, acronim „MonArch”, a cheltuielilor legate de proiect şi a parteneriatului aferent proiectului.**

**INIŢIATOR:**

**PREŞEDINTE,**

**Pataki Csaba**

Red./Tehn. J.Sz.I.T./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului „Memories of Nations – Architectural and Social Heritage of Cooperatives”, acronim „MonArch”, a cheltuielilor legate de proiect şi a parteneriatului aferent proiectului**

Muzeul Județean Satu Mare intenționează depunerea, în parteneriat, a proiectului intitulat **„Memories of Nations – Architectural and Social Heritage of Cooperatives”, acronim „Mon Arch”,** în cadrul Programului INTERREG VI-A România-Ungaria, Prioritatea 2, *Cooperare pentru o zonă transfrontalieră mai socială și mai coerentă între România și Ungaria*, obiectivul specific 4.6. *Consolidarea rolului culturii și turismului durabil în dezvoltarea economică, incluziunea socială și inovarea socială*.

Rolul de partener principal al proiectului, conform înţelegerii dintre parteneri este însuşit de Arhivele Naţionale ale Ungariei, iar Muzeul Județean Satu Mare va avea calitate de partener de proiect.

Proiectul urmărește, conform obiectivului specific formulat prin Ghidul solicitantului atât activităţi cultural-ştiinţifice, cât şi îmbunătăţiri ale unor obiective de turism cultural din judeţul Satu Mare.

Activităţile cultural-ştiinţifice propuse se vor axa pe cercetarea, digitalizarea şi expunerea informaţiilor şi bunurilor patrimoniale legate de memorialistică şi mişcarea cooperativelor ţărăneşti, de stilul de viaţă al păturii mijlocii a ţăranilor din perioada cuprinsă între sfârşitul secolului al XIX-lea şi 1947:

* vor fi digitizate surse privind funcţionarea cooperativelor şi de stilul de viaţă al ţărănimii de pe teritoriul judeţului Satu Mare;
* va fi creată o hartă digitală a fenomenului cooperatist şi autoorganizarea ţărănimii;
* va fi creată o bază de date cu persoane cu rol important în dezvoltarea agriculturii în judeţul Satu Mare;
* vor fi adunate obiecte de patrimoniu relevante;
* vor fi realizate interviuri despre stilul de viaţă specific perioadelor de tranziţie.

Activităţile muzeal-turistice, deci de atragerea vizitatorilor, propuse în cadrul proiectului includ renovarea a două case şi a expoziţiei din ansamblul Complexul Memorial Ady Endre, organizarea de activităţi de pedagogie muzeală şi consolidarea identităţii locale prin redescoperirea exemplelor cooperativelor precomuniste:

* vor fi renovate casa ţărănească şi curia din incinta complexului muzeal;
* vor fi achiziţionate vitrine noi de expoziţie, dispozitive digitale pentru expoziţii şi pedagogie muzeală;
* vor fi create conţinuturi digitale noi pentru expoziţii;
* va fi reorganizată expoziţia din Complexul Memorial Ady Endre;
* va fi organizată o expoziţie itinerară
* va fi organizată o expoziţie nouă intitulată „Cooperativele ţărăneşti şi pătura mijlocie a ţărănimii din Satu Mare în perioada dualistă”.

Valoarea totală a proiectului este de 1.554.224,63 euro, din care costurile bugetate de către Muzeul Județean Satu Mare sunt în valoare totală de 406.368,00 euro (TVA inclus):

- 398.240,64 euro este finanțarea eligibilă solicitată,

- 8.127,36 euro este contribuţia proprie din partea partenerului reprezentând 2% din valoarea bugetului proiectului aferent Muzeului Județean Satu Mare.

Având în vedere cele de mai sus, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea** **proiectului de hotărâre** **privind aprobarea proiectului „Memories of Nations – Architectural and Social Heritage of Cooperatives”, acronim „MonArch”, a cheltuielilor legate de proiect şi a parteneriatului aferent proiectului.**

**Director executiv, Șef serviciu/Managementul proiectelor,**

**Ştern Felicia Cristina Barta Bianca Melania**

**Vizat juridic,**

**cons. jr. Roatiș Alina-Ligia**

Red./Tehn. J.Sz.I.T./Exemplare 5